The Killing Fields

The Killing Fields (euskaraz: Heriotz Zelaiak) drama biografia film bat da, 1984an Roland Joffé ingeles-frantziar zinemagileak zuzendu zuena. Dith Pran kanbodiar kazetariaren bizipenenetan eta Sydney Schanberg estatubatuar kazetariaren The Death and Life of Dith Pran (Dith Pranen Heriotza eta Bizitza) liburuan oinarritua dago. Sam Waterston, Haing S. Ngor, Craig T. Nelson, John Malkovich eta Athol Fugard izan ziren aktore nagusiak.

Berez Haing S. Ngor aktorea ez zen lanbidez aktorea, benetazko bizitzan Khmer Gorrien genozidioa jasandako kanbodiar medikua baizik, baina film honetan antzeztea eskeini ziotenean bere bizipenak jakinarazteko onarpenari baiezkoa eman zion.

Oscar Sarietarako zazpi izendapen jaso eta hiru irabazi zituen: Taldeko gizonezko aktore onenaren Oscar Saria (Haing S. Ngor), Argazkigintza onenaren Oscar Saria (Chris Menges) eta Muntatze onenaren Oscar Saria (Jim Clark).

Argumentua 

1972, Sydney (Sam Waterston) Kanboiara gerra berriemale bezala bidali duten The New York Times aldizkariko estatubatuar kazetari bat da. Bertan, Dith Pran ezagutuko du, gidari eta itzultzaile lanak egingo dizkion kanbodiarra. 1975ean, Kanbodiar Gobernua iraultzean eta Khmer Gorriak nagusitzean, AEBak herrialdetik joan, eta Pran familiak Estatu Batuetara emigratuko du, Dith izan ezik, kazetariari laguntzen jarraitzeko gelditzea erabaki baitu. Biak frantziar enbaxadan errefuxiaturik biziko dira, baina Kanboia uztea erabakitzean, armada iraultzaileak Prani herrialdea uztea debekatuko dio, eta kontzetrazio-esparru batean sartuaraziko dute, hartan sekulako sufrikarioak jasanez.

Aktoreak 
 Sam Waterston: Sydney Schanberg
 Haing S. Ngor: Dith Pran
 John Malkovich: Al Rockoff
 Julian Sands: Jon Swain
 Craig T. Nelson: Militar agregatua
 Spalding Gray: AEBetako kontsula
 Bill Paterson: MacEntire doktorea
 Athol Fugard: Sundesval doktorea
 Graham Kennedy: Dougal
 Patrick Malahide: Morgan
 Nell Campbell: Beth
 Joanna Merlin: Schanbergen ahizpa

Kanpo estekak 
 IMDBko fitxa irakurgai 

Erresuma Batuko filmak
Gizonezko bigarren aktore onenaren Oscar Saria irabazi duten filmak
Argazkigintza onenaren Oscar sariaren irabazleak
Muntatze onenaren Oscar Saria irabazi duten filmak
Drama filmak
Biografia filmak
Gerra filmak
Politika filmak
Benetazko gertaeretan oinarritutako filmak
Vietnamgo Gerrari buruzko filmak
1970eko hamarkadan girotutako filmak
Kanbodian girotutako filmak
Epika filmak
1984ko filmak